Στην Κύπρο και συγκεκριμένα στον Απόλλωνα Λεμεσού αναμένεται να συνεχίσει την καριέρα του ο Γιάννης Γιαννιώτας. Σύμφωνα με όσα αναφέρουν τα κυπριακά ΜΜΕ, ο 26χρονος εξτρέμ, που έλυσε τη συνεργασία του νωρίτερα με την ΑΕΚ, βρίσκεται σε προχωρημένες επαφές με τη διοίκηση του Απόλλωνα και ουσιαστικά υπάρχει συμφωνία. Μάλιστα ο παίκτης αναμένεται άμεσα στην Αυστρία, ώστε να ενσωματωθεί στο βασικό στάδιο προετοιμασίας της ομάδας, όπως τονίζουν στην Κύπρο. Να θυμίσουμε πως ο Γιαννιώτας έχει παίξει στην Κύπρο, για τον ΑΠΟΕΛ, την διετία 2015-2017.